Але ёсць і праблемы. Рост заработнай платы ў адрыве ад росту прадукцыйнасці працы і прыбытковасці рэальнага сектара сапраўды стварае ціск на спажывецкі рынак, што мае патэнцыял разгону інфляцыі. Праўда, калі паглядзець на структуру росту заработнай платы ў сакавіку, то асноўны працэнт (41,4 %) унёс ІT-сектар. Там маецца сезонны фактар, калі ў лютым і сакавіку лічбавыя кампаніі выплачваюць супрацоўнікам гадавыя бонусы і прэміі. Таму ёсць падставы меркаваць, што ўжо ў красавіку мы ўбачым іншыя лічбы ў змене заробкаў.